Diari Oficial de la Generalitat Valenciana


Sumari del DOGV 1753, del 27-03-1992 (1992/824323)

ORDRE de 17 de març de 1992, del Conseller de Cultura, Educació i Ciència, per la qual fa pública la convocatòria de llocs escolars per al curs 1992-93, en regim d'internat i externat, en els centres d'Ensenyament Mitjans del Complex Educatiu de Cheste, i ajudes complementaries per a alumnes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/17/(1)/dof/vci/html**

### Dades del document

Número de DOGV
:   1753

Data del DOGV
:   27-03-1992

Secció del DOGV
:   DISPOSICIONS GENERALS

Número del document
:   1992/824323


Data del document
:   17-03-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 17 de març de 1992, del Conseller de Cultura, Educació i Ciència, per la qual es fa pública la convocatòria de llocs escolars per al curs 1992-93, en règim d'internat i externat, en els centres d'Ensenyament Mitjans del Complex Educatiu de Cheste, i ajudes complementàries per a alumnes.  
Els instituts del Complex Educatiu de Cheste, i també la resta de centres públics de la Comunitat Valenciana es regulen per les normes d'escolarització i els procediments que estableix el Decret 11/1986, de 10 de febrer, del Consell de la Generalitat Valenciana (Diari Oficial de la Generalitat Valenciana de 17 de març de 1986) i per les disposicions que el despleguen; específicament l?Ordre de 15 de març de 1988 (Diari Oficial de la Generalitat Valenciana de 15 d'abril de 1988) de la Conselleria de Cultura, Educació i Ciència i la Resolució de la Direcció General de Centres i Promoció Educativa de 17 de febrer de 1992 (Diari Oficial de la Generalitat Valenciana de 3 de març de 1992).  
Aquests centres presenten la característica d'estar dotats de residència i altres serveis complementaris, que fan possible atendre l'escolarització dels alumnes d'Ensenyaments Mitjans de zones geogràfiques amb dificultats d'accés als centres públics de l'esmentat nivell.  
Per aquest motiu, i en compliment de l'article 66, punt 2 de la Llei Orgànica 1/1990, de 3 d'octubre, d'Ordenació General del Sistema Educatiu, es convoca els llocs escolars vacants en els centres d'Ensenyaments Mitjans del Complex Educatiu de Cheste i ajudes complementàries per al curs 1992/93.  
En virtut d'això, i fent ús de les atribucions que m'han estat conferides per l'article 35 de la Llei de Govern Valencià,  
ORDENE:  
I. Convocatòria  
Primer  
Es convoca llocs escolars en règim d'externat i internat en els centres d'Ensenyaments Mitjans del Complex Educatiu de Cheste, per tal de cursar estudis compresos en els nivells i especialitats que figuren en l'annex I d'aquesta ordre durant el curs escolar 1992/93. El nombre de lloes i la distribució per cursos, nivells i graus estarà en funció de les vacants que es produesquen per al curs 1992/93.  
II. Requisits dels sol·licitants  
Segon  
Els alumnes que opten per sol·licitar un lloc escolar en el Complex Educatiu de Cheste hauran de complir les les condicions acadèmiques i els requisits d'edat previstos en la legislació vigent per al curs, nivell o grau per al qual sol·liciten plaça, també el fet de residir a la Comunitat Valenciana i, a més, les següents circumstàncies:  
Per a la condició d'alumnes interns.  
Que els sol·licitants residesquen en una localitat de la Comunitat Valenciana a més de 30 km del Complex Educatiu de Cheste on no hi haja oferta pública del curs, nivell o grau que ha de cursar l'alumne i que aquest no puga ser escolaritzat en cap centre públic pròxim al seu domicili.  
Per a la condició d'alumnes externs.  
Que els sol·licitants residesquen en una localitat de la Comunitat Valenciana que no dispose de cap centre finançat amb fons públics que impartesca els estudis sol·licitats, existint alhora la impossibilitat de poder cursar aquests estudis en un centre finançat amb fons públics ubicat en una localitat pròxima, ja que els mitjans de comunicació de la zona no permeten l'accés diari amb facilitat, segons el parer de la comissió qualificadora a què es refereix l'apartat 10 d'aquesta ordre, i que puguen accedir diàriament al Complex Educatiu de Cheste mitjançant les rutes de transport que s'establiran o pels propis mitjans.  
Tercer  
La conselleria podrà adjudicar plaga escolar d'internat o externat en el Complex Educatiu de Cheste a aquells alumnes que presenten una problemàtica excepcional, encara que no complesquen els requisits esmentats, tret dels acadèmics i d'edat.  
Quart  
No podrà obtenir-se plaça quan els estudis sol·licitats suposen la pèrdua d'un o més anys en el procés educatiu. No es considerarà que concorre aquesta pèrdua quan el pas a altre nivell o grau d'ensenyament estiga previst en la legislació vigent com a una possible continuació dels estudis realitzats anteriorment. Tampoc es considerarà que concorre pèrdua de curs en el cas d'alumnes que havent cursat el batxillerat passen a cursar els estudis corresponents de formació professional de 2n. grau.  
III. Selecció dels aspirants  
Cinquè  
Si el nombre de sol·licitants ultrapassa la capacitat d'alumnes del Complex Educatiu de Cheste, es realitzarà una selecció d'acord amb la valoració sòcio-econòmica que els corresponga segons els criteris fixats en l'apartat A de l'annex II, amb una puntuació mínima per a cadascun dels nivells educatius, que estarà en funció del nombre de places vacants i de sol·licitants.  
En el cas d'empat en la puntuació sòcio-econòmica, es considerarà el rendiment acadèmic.  
Els alumnes seleccionats per a llocs escolars en els centres del Complex Educatiu de Cheste, podran obtenir gratuïtament els serveis d'internat, transport i menjador d'acord amb els horaris lectius d'aquests i sempre que complesquen els requisits que s'indiquen a continuació:  
5.1. Per a alumnes externs.  
a) Quan la renda familiar anual disponible dels alumnes seleccionats es trobe dins dels mòduls que tot seguit s'assenyalen, aquests gaudiran dels serveis gratuïts de transport i menjador.  
 Pessetes  
Famílies d' 1 membre computable fins 650.000 PTA  
 » de 2 membres computables » 1.100.000 »  
 » de 3 » » » 1.500.000 »  
 » de 4 » » » 1.865.000 »  
 » de 5 » » » 2.120.000 »  
 » de 6 » » » 2.350.000 »  
 » de 7 » » » 2.575.000 »  
 » de 8 » » » 2.795.000 »  
 » de 9 » » » 3.145.000 »  
 » de 10 » » » 3.495.000 »  
Aquells sol·licitants que superen els mòduls d'ingressos anuals per membres de família citats aquest apartat, hauran de pagar la quantitat diària de 350 PTA en concepte de menjador i la que corresponga en concepte de transport.  
b) Els alumnes externs es traslladaran cada dia al Complex Educatiu mitjançant el servei de transport que s'establirà o pels propis mitjans. La permanència diària en el complex conclourà una vegada finalitzades les activitats lectives.  
5.2. Per a alumnes interns.  
a) Quan la renda familiar disponible dels alumnes seleccionats es trobe dins dels mòduls establerts en l'apartat 5.1., aquests gaudiran de la prestació gratuïta de residència i menjador.  
b) Aquells alumnes les rendes familiars dels quals superen les assenyalades en els mòduls del punt 5.1. en les quanties que a continuació s'indiquen, estaran obligats a pagar el següent:  
- aquells que les superen fins a 549.000 PTA: 0 PTA  
- de 549.001 PTA a 615.000 PTA: 50.000 PTA  
- de 615.001 PTA a 715.000 PTA: 75.000 PTA  
- de 715.001 PTA a 815.000 PTA: 100.000 PTA  
- més de 815.001 PTA: 175.000 PTA  
c) Els alumnes interns seleccionats residiran en el Complex Educatiu de Cheste de dilluns a divendres. L'estada conclourà una vegada acabades les activitats escolars lectives del divendres. Els desplaçaments dels cap de setmana estaran a càrrec dels interessats.  
5.3. El pagament de la participació econòmica a què es refereix l'apartat 5.2.b) i aquella que pogués correspondre de l'aplicació del que disposa l'apartat 5.1.a), es fraccionarà en un màxim de tres terminis trimestrals a la bestreta, i es realitzarà mitjançant transferència bancària en els moments següents:  
1r. termini, en formalitzar la matricula.  
2n. termini, durant la primera quinzena del mes de gener.  
3r. termini, durant la primera quinzena del mes de març.  
Sisè  
6.1. La plaça obtinguda s'estendrà a tot el cicle d'estudis al qual corresponga el curs sol·licitat.  
6.2. Sempre que es complesquen les condicions acadèmiques previstes en la legislació educativa vigent i que no hagen variat les circumstàncies que motivaren la concessió, la renovació de les ajudes per als diferents cursos d'un mateix nivell o grau educatiu es produirà de manera automàtica.  
Setè  
Una vegada finalitzat el termini de matrícula establert en la Resolució de 17 de febrer de 1992, de la Direcció General de Centres i Promoció Educativa, amb caràcter general per als centres docents no universitaris finançats amb fons públics per al curs 1992/93, si queden llocs escolars vacants, es podran matricular els alumnes suplents per ordre de llista, amb els drets que els corresponguen d?acord amb el que estableix aquesta ordre.  
Havent esgotat la relació dels suplents, si continuen havent-hi vacants, podran incorporar-se altres alumnes que tindran dret a lloc escolar però no a les prestacions, tot respectant els requisits acadèmics i d'edat previstos en la legislació vigent.  
IV. Procediment  
Vuité. Sol·licituds  
8.1. Les sol·licituds dels aspirants, en els nivells publicats com a annex I, seran facilitades en els serveis territorials de Cultura i Educació, en el Complex Educatiu de Cheste i es podran presentar en els mateixos lloes i per qualsevol via de les establertes en l'article 66 de la Llei de Procediment Administratiu.  
8.2. El termini de presentació de les sol·licituds serà de 30 dies naturals a partir de l?endemà de la publicació d'aquesta convocatòria en el Diari Oficial de la Generalitat Valenciana.  
Novè. Documentació  
La justificació de les situacions o circumstàncies esmentades s'acreditarà acompanyant a la instància la documentació següent:  
a) El domicili es justificarà mitjançant la presentació d'un rebut actualitzat d'aigua, llum o telèfon, o un contracte de lloguer acompanyat d'una fotocòpia del DNI del pare/mare, tutor o del mateix alumne.  
b) La renda anual de la unitat familiar es justificarà, mitjançant còpia de la declaració de l?Impost sobre la Renda de les Persones Físiques dels membres de la unitat familiar, que correspondrà a l?exercici fiscal de l'any 1990.  
Quan el sol·licitant no es trobe obligat a presentar la declaració de la renda, els ingressos familiars es justificaran mitjançant les certificacions que expedirà l?organisme corresponent (empresa, institució, Institut Nacional d'Ocupació, Delegació d'Hisenda).  
c) El nombre de membres de la unitat familiar es justificarà mitjançant fotocòpia del llibre de família i, si és el cas, certificat municipal de convivència dels ascendents dels pares.  
d) Els criteris complementaris (emigrant retornat, discapacitat, família nombrosa, etc.) s'acreditaran mitjançant les certificacions o documents que en cada cas corresponga.  
Si cap dels documents justificatius no fos presentat, l'administració, d'acord amb l'article 71 de la Llei de Procediment Administratiu, de 17 de juliol de 1958 (BOE de 18 de juliol), requeriria a l'interessat l'aportació d'aquest en el termini de deu dies comptadors des de l'endemà de la notificació, fent-li saber que si transcorregut aquest no l'hagués aportat i es tractava de la justificació del domicili seria exclòs de la convocatòria, en la resta de casos no se li puntuarà l'apartat corresponent.  
Deu. Comissió qualificadora  
10.1. La valoració de les sol·licituds per a llocs escolars en el Complex Educatiu de Cheste í l'adjudicació d'ajudes complementàries, les efectuarà una comissió, constituïda de la manera següent:  
President: El Cap del Servei de Programes d'Alumnes de la Direcció General de Centres i Promoció Educativa.  
Vocals:  
- El Director Gerent del Complex Educatiu de Cheste.  
- L'inspector coordinador de la circumscripció a què pertany el Complex Educatiu de Cheste.  
- Un representant dels directors dels centres del Complex Educatiu de Cheste, elegit per la Comissió de Coordinació del Complex Educatiu.  
- El Director del Centre Residencial del Complex Educatiu de Cheste.  
- Un representant dels pares, elegit per aquests entre els qui formen part dels consells escolars dels centres del complex.  
- Un representant dels alumnes, elegit per aquests entre els qui formen part dels consells escolars dels centres del complex.  
- El cap del negociat corresponent del Servei de Programes d'Alumnes de la Direcció General de Centres i Promoció Educativa.- El Cap del Negociat d'Alumnat de Cheste que actuarà com a secretari.  
10.2. La comissió procedirà a la valoració de les sol·licituds i la documentació presentades, i establirà les puntuacions mínimes a què es refereix l'apartat 5é. tenint en compte el nombre de places disponibles. Confeccionarà una relació ordenada per puntuació total dels seleccionats, suplents, i dels exclosos, i proposarà a la Direcció General de Centres i Promoció Educativa la resolució que corresponga.  
V. Adjudicació  
Onze.  
11.1 El Director General de Centres i Promoció Educativa, per delegació del conseller, resoldrà la convocatòria abans de tancar el corresponent període ordinari de matriculació en els centres d'Ensenyaments Mitjans.  
11.2. L'esmentada resolució, dictada en el termini d'un mes comptador des de l?últim dia de la presentació de sol·licituds, contindrà:  
- Una llista d'alumnes. seleccionats, ordenada amb les puntuacions atorgades pels distints apartats de l'annex II, assenyalant-hi si els corresponen les ajudes complementàries.  
- Una llista d'alumnes suplents per raó de no haver-hi bastants places vacants, també amb les puntuacions corresponents, i  
- Una llista d'alumnes exclosos, indicant-hi les causes de l'exclusió.  
La resolució serà exposada en els taulers d'anuncis dels Serveis Territorials de Cultura i Educació i en el Negociat d'Alumnat del Complex Educatiu de Cheste, per tal que, en el termini de 15 dies comptadors des de l?endemà de la publicació, puguen formular les reclamacions que consideren oportunes davant el Director General de Centres i Promoció Educativa.  
11.3. Les reclamacions seran resoltes pel Director General de Centres i Promoció Educativa, per delegació del conseller, en el termini d'un mes comptador des del dia següent en què finalitze el període de reclamació. Contra les resolucions negatives, es podrà interposar recurs de reposició, davant el conseller de Cultura, Educació i Ciència, en el termini d'un mes des de la publicació.  
VI. Incidències  
Dotze  
12.1. Els alumnes seleccionats (interns-externs) que no es matriculen en els centres del Complex Educatiu durant els períodes de matrícula establerts en la Resolució de la Direcció General de Centres i Promoció Educativa de 17 de febrer de 1992, perdran els drets que els atorga aquesta convocatòria i les vacants seran ofertes segons els criteris establerts en l'article 7.  
12.2. Si en qualsevol moment es demostra falsedat en alguna de les dades al·legades o en algun dels documents aportats per l?interessat, això tindrà com a conseqüència la pèrdua total dels drets del sol·licitant sense perjudici d'altres responsabilitats que li corresponguen, després de l?obertura del corresponent expedient.  
12.3. La pèrdua de la condició d'alumne del Complex Educatiu de Cheste, determinarà també la de les ajudes concedides.  
12.4. Els alumnes del Complex Educatiu de Cheste, podran cessar en el gaudi de les ajudes concedides com a conseqüència de sanció disciplinària. Tot això d?acord amb la normativa vigent i la iniciació prèvia de l'oportú expedient amb audiència de l?interessat.  
12.5. Els alumnes matriculats en els instituts del Complex Educatiu, que per raons de malaltia o servei militar no puguen continuar els estudis durant el curs 1992/93, podran sol·licitar suspensió de beca, i ho hauran de justificar documentalment.  
12.6. Els alumnes matriculats en els instituts del Complex Educatiu, que no gaudesquen de les prestacions gratuïtes de menjador, transport o residència, podran sol·licitar revisió de prestacions, que seran concedides sempre que es troben dins dels mòduls establerts per a la concessió d'ajudes en el curs escolar esmentat.  
DISPOSICIONS FINALS  
Primera  
S'autoritza al Director General de Centres i Promoció Educativa, per k desplegar el que disposa aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 17 de març de 1992.  
El Conseller de Cultura, Educació i Ciència,   
ANDREU LOPEZ BLASCO  
ANNEX I  
- Formació Professional de 1r. grau en les branques de:  
\* Automoció: Prof. mecànica de l'automòbil.  
\* Delineació. Prof. delineació.  
\* Electricitat i electrònica: Prof. electricitat.  
\* Electricitat i electrònica: Prof. electrònica.  
\* Administrativa i comercial Prof. administrativa  
- Formació Professional de 2n. grau en les branques de,  
\* Electricitat i electrònica: especialista en instal·lacions i línies elèctriques  
\* Electricitat i electrònica: especialista en electrònica industrial  
\* Automació: especialista en mecànica i electricitat de l'automòbil  
\* Delineació: especialista en edificis i obres i delineació industrial  
\* Sanitària: especialista en laboratori  
\* Administrativa y comercial: especialista en informàtica de gestió.  
Batxillerat unificat polivalent (1r., 2r. i 3r. curs)  
- Curs d'orientació universitària.  
- Curs d'accés (FP2 Règim general).  
ANNEX II  
A. Criteris de valoració sòcio-econòmica.  
1. Es considerarà la renda anual de la unitat familiar (per membre computable):  
TABLAS  
B. Criteris de valoració del rendiment acadèmic  
El rendiment acadèmic es valorarà numèricament per la nota mitjana de les assignatures corresponents al curs anterior. Quan es tracte de cursos sotmesos al sistema d'avaluació continua es procedirà, prèviament, a efectes del còmput de la nota mitjana, a la transformació numèrica d'acord amb la taula d'equivalències següent:  
 ANNEX II  
A. Criteris de valoració sòcio-econòmica:  
1. Es considerarà la renda anual de la unitat familiar (per membre computable):  
fins a 250.000 PTA 16 punts  
de 250.001 a 350.000 PTA 12 »  
de 350.001 a 400.000 PTA 9 »  
de 400.001 a 450.000 PTA 7 »  
de 450.001 a 550.000 PTA 5 »  
de 550.001 a 650.000 PTA 3 »  
més de 650.000 PTA 1 »  
2. Existència de germans matriculats en el Complex Educatiu de Cheste  
a) Primer germà matriculat en el complex 2 punts  
b) Segon germà matriculat 1 »  
c) Per cada germà següent matriculat en el complex 0'50 »  
3. Per dificultats d'escolarització fins a 10 punts  
D'aquests deu punts, 5 correspondran a zones rurals i 5 a dificultats d'escolarització.  
4. Alumnes matriculats en el complex: 5 punts  
5. Criteris complementaris  
a) Condició d'emigrant retornat de l'alumne, dels pares o tutors  
 en els tres últims anys 2 punts  
b) Existència de discapacitacions físiques, psíquiques o sensoriales de  
 l'alumne, pares o germans en edat escolar 3 »  
c) Condició d'orfandat de pare o mare 2 »  
d) Condició d'orfandat absoluta 5 »  
e) Fill de persona soltera o separada 2 »  
f) Situació de família nombrosa 2 »  
g) Situació de desocupació o atur laboralno subsidiat del cap de família 2 »  
h) Qualsevol altra circumstància familiar o personal que segons  
 el parer de la comissió qualificadora meresca ser considerada 3 »  
i) L'alumne matriculat en centres situats en barris d'Acció preferent i/o en  
 Centres d'Acció Educativa Singular (CAES), o centres amb Projectes  
 d'Acció Educativa Preferent (PAEPs) se li concedirà 3 »  
B. Criteris de valoració del rendiment acadèmic  
El rendiment acadèmic es valorarà numèricament per la nota mitjana de les assignatures corresponents al curs anterior. Quan es tracte de cursos sotmesos al sistema d'avaluació continua es procedirà, prèviament, a efectes del còmput de la nota mitjana, a la transformació numèrica d'acord amb la taula d'equivalències següent:  
 Punts  
Molt deficient, no presentat o anul·lació de convocatòria 2 punts  
Insuficient o suspès 4 »  
Suficient o aprovat 5 »  
Bé 6 »  
Notable ...................... 8 »  
Excel·lent o matrícula de honor 10 »  
Si continua l?empat, aquest es resoldrà a favor de l'alumne que tinga més puntuació en el punt 3 d'aquest annex.


Còpia Permalink ELI